Flere af hendes romaner er [[selvbiografi]]ske, såsom ''Constance Ring'', ''Professor Hieronimus'' og ''Paa St. Jørgen''. For ''Constance Ring'' betalte Amalie Skram selv udgifterne med at få bogen trykt. Den forelå færdig, da forlægger [[Frederik Hegel]] standsede projektet. Han havde fået bogen anbefalet af Erik Skram uden selv at have læst den. Da han nu læste den i [[korrektur]], forlangte han den straks standset pga. dens realistiske scener.<ref>Janet Garton: ''Amalie: et forfatterliv'' (s. 62-64), Gyldendal Norsk Forlag, Oslo 2011, {{ISBN|978-82-05-41089-3}}</ref> I 1885 udkom romanen i [[Norge]]. Bjørnstjerne Bjørnson skuffede Amalie Skram dybt ved ikke at ville læse den; han var faktisk rasende. Men [[Arne Garborg]] var begejstret for hendes bog, selvom han mente, den også var fuld af fejl, for "''tre forførte tjenestepiger på ét bræt er for meget''".<ref>[https://docplayer.me/8994089-Det-umoglege-prosjektet-a-forsta-det-andre-kjonnet-eit-ordskifte-i-eit-brevbyte-arne-garborg-og-amalie-skram-1885-1890.html Ine Westlye Fintland: ''Det umulige projekt: At forstå det andet køn'' afsnit 9]</ref>
Historie Lister_over_personer